Echipa națională începe pregătirea pentru EURO 2024 și are programate două meciuri amicale. Federația Română de Fotbal a anunțat orele de start ale partidelor pe care ”tricolorii” le vor disputa în luna iunie, înainte de Campionatul European din Germania. Când vor avea loc.
Echipa națională a României s-a calificat la EURO 2024 după o pauză de opt ani, câștigând grupa din care a mai făcut parte Elveția, Israel, Belarus, Kosovo și Andorra. Pentru ”tricolorii” conduși de Edi Iordănescu a început numărătoare inversă până la turneul final din Germania (14 iunie – 14 iulie).
Selecționata Românie va disputa în luna iunie două partide amicale în vederea pregătirii pentru Campionatul European, iar FRF a anunțat orele de start ale acestora. ”Tricolorii” vor juca împotriva Bulgariei și naționalei din Liechtenstein, ambele partide urmând să aibă loc pe stadionul Steaua din București.
În precedentele meciuri de pregătire, România a remizat cu Irlanda de Nord (1-1) și a fost învinsă de Columbia (2-3).
La EURO 2024, România va face parte din Grupa E și va debuta împotriva celei mai slab cotate echipe din grupă. Pe 17 iunie va înfrunta pe Ucraina, pe stadionul lui Bayern Munchen. Celelalte adversare sunt Belgia și Slovacia.
Se califică în faza optimilor de finală primele două clasate din fiecare grupă, plus cele mai bune patru locuri trei din toate cele șase grupe Euro 2024.
Comitetul Executiv al UEFA a luat o decizie importantă înainte de EURO 2024: a crescut numărul jucătorilor care pot fi convocați la turneul final din Germania, de la 23, așa cum era în mod obișnuit, la 26.
”Mărirea numărului de jucători din lot înseamnă și că fiecare echipă poate avea pe banca de rezerve, la fiecare partidă, până la 15 fotbaliști”, anunța FRF, pe site-ul oficial, în urmă cu o lună.
Astfel, atât România, cât și celelalte naționale calificate la EURO 2024, se vor putea folosi de un număr de până la 26 de jucători la EURO 2024.